ᱜᱟᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱜᱟᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱜᱟᱭᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱟᱨ ᱢᱚᱜᱚᱫᱷ ᱠᱷᱚᱸᱰ ᱨᱮᱱᱟᱜ ᱜᱟᱭᱟ ᱥᱚᱦᱚᱨ ᱥᱮᱵᱟ ᱦᱟᱜ ᱢᱤᱫ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱜᱟᱭᱟ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱩᱜᱚᱞᱥᱚᱨᱟᱭ ᱨᱮᱞᱣᱮ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱦᱟᱵᱽᱲᱟ ᱟᱨ ᱱᱟᱶᱟ ᱫᱤᱞᱞᱤ ᱡᱚᱲᱟᱣᱟᱜ ᱜᱨᱮᱸᱰ ᱠᱚᱨᱰ ᱨᱮᱞ ᱞᱟᱭᱤᱱ ᱫᱚ ᱜᱟᱭᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱫᱚ ᱫᱤᱞᱞᱤ ᱥᱮᱫ ᱫᱚ ᱢᱩᱜᱚᱞᱥᱚᱨᱟᱭ ᱡᱚᱸᱠᱥᱚᱱ ᱟᱨ ᱦᱟᱵᱽᱲᱟ ᱥᱮᱫ ᱫᱚ ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱑᱗ ᱢᱤᱴᱚᱨ (᱓᱘᱔ ᱯᱷᱤᱴ) ᱨᱮ ᱢᱮᱱᱟᱜᱼᱟ ᱾ ᱜᱟᱭᱟ ᱫᱚ ᱟᱹᱰᱤ ᱜᱟᱱ ᱯᱚᱱᱚᱛ ᱠᱷᱚᱱ ᱨᱮᱞ ᱰᱟᱦᱟᱨ ᱞᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ ᱾ ᱟᱹᱰᱤ ᱠᱟᱹᱡ ᱴᱨᱮᱱ ᱱᱚᱸᱰᱮ ᱫᱚ ᱵᱟᱭ ᱛᱤᱸᱜᱩᱭᱟ - ᱥᱤᱭᱟᱞᱫᱟᱜ ᱫᱩᱨᱚᱱᱛᱚ, ᱵᱷᱩᱵᱽᱱᱮᱥᱚᱨ ᱫᱩᱨᱚᱱᱛᱚ, ᱡᱷᱟᱨᱠᱷᱚᱸᱰ ᱥᱟᱢᱯᱟᱨᱠ ᱠᱨᱟᱱᱛᱤ ᱟᱨ ᱳᱰᱤᱥᱟ ᱥᱟᱢᱯᱟᱨᱠ ᱠᱨᱟᱱᱛᱤ ᱾ ᱜᱟᱭᱟ ᱠᱷᱚᱱ ᱵᱟᱨᱭᱟ ᱵᱨᱚᱰ-ᱜᱮᱡᱽ ᱴᱨᱮᱱ ᱞᱟᱭᱤᱱ ᱦᱚᱸ ᱢᱮᱱᱟᱜᱼᱟ, ᱢᱤᱫᱴᱟᱹᱝ ᱫᱚ ᱯᱟᱴᱱᱟ ᱞᱟᱹᱜᱤᱫ ᱟᱨ ᱢᱤᱫᱴᱟᱹᱝ ᱫᱚ ᱠᱤᱣᱩᱞ ᱡᱚᱸᱠᱥᱚᱱ ᱞᱟᱹᱜᱤᱫ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱵᱟᱨᱭᱟ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ : ᱜᱟᱭᱟ ᱡᱚᱸᱠᱥᱚᱱ ᱟᱨ ᱢᱟᱱᱯᱩᱨ ᱡᱚᱸᱠᱥᱚᱱ ᱾ ᱜᱟᱭᱟ ᱫᱚ ᱫᱤᱱᱟᱹᱢ ᱦᱤᱞᱚᱜ ᱯᱟᱥᱮᱱᱡᱚᱨ ᱟᱨ ᱮᱠᱥᱯᱨᱮᱥ ᱴᱨᱮᱱ ᱥᱮᱵᱟ ᱞᱮᱠᱟᱛᱮ ᱯᱟᱴᱱᱟ, ᱡᱟᱦᱟᱱᱟᱵᱟᱫᱽ, ᱵᱤᱦᱟᱨᱥᱚᱨᱤᱯᱷ, ᱨᱟᱡᱽᱜᱤᱨ, ᱤᱥᱞᱟᱢᱯᱩᱨ, ᱱᱟᱣᱟᱫᱟ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱜᱨᱮᱸᱰ ᱠᱚᱨᱰ ᱵᱮᱱᱟᱣ ᱠᱷᱚᱱ ᱫᱚ ᱟᱹᱰᱤ ᱥᱮᱨᱢᱟ ᱢᱟᱬᱟᱝ, ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱠᱷᱚᱱ ᱜᱟᱭᱟ ᱫᱷᱟᱹᱨᱤᱡ ᱢᱤᱫ ᱡᱚᱯᱚᱲᱟᱣ ᱫᱚ ᱑᱙᱐᱐ ᱥᱟᱞ ᱨᱮ ᱩᱛᱷᱱᱟᱹᱣ ᱞᱮᱱᱟ ᱛᱟᱦᱮᱸᱫ ᱟᱨ ᱮᱛᱚᱢ ᱵᱤᱦᱟᱨ ᱨᱮᱞᱣᱮ ᱠᱟᱢᱯᱟᱹᱱᱤ ᱫᱚ ᱑᱘᱗᱙ ᱥᱟᱞ ᱨᱮ ᱞᱚᱠᱷᱤᱥᱚᱨᱟᱭ ᱠᱷᱚᱱ ᱜᱟᱭᱟ ᱫᱷᱟᱹᱨᱤᱡ ᱢᱤᱫ ᱞᱟᱭᱤᱱᱮ ᱵᱟᱹᱭᱥᱟᱹᱣ ᱞᱮᱜᱼᱟ ᱛᱟᱦᱮᱸᱫ ᱾ ᱜᱨᱮᱸᱰ ᱠᱚᱨᱰ ᱫᱚ ᱖ ᱰᱤᱥᱮᱢᱵᱚᱨ ᱑᱙᱐᱖ ᱥᱟᱞ ᱨᱮ ᱡᱷᱤᱡ ᱞᱮᱱᱟ ᱛᱟᱦᱮᱸᱫ ᱾

ᱱᱟᱣᱟ ᱩᱛᱷᱱᱟᱹᱣ
ᱯᱷᱮᱵᱽᱨᱩᱣᱟᱨᱤ ᱒᱐᱑᱒ ᱥᱟᱞ ᱨᱮ, ᱥᱤᱧᱚᱛᱤᱭᱟᱹ ᱨᱮᱞᱣᱮ ᱫᱚ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱩᱛᱷᱱᱟᱹᱣ ᱱᱤᱜᱟᱢ ᱛᱷᱟᱯᱚᱱ ᱞᱟᱹᱜᱤᱫ ᱛᱮ ᱯᱞᱟᱱᱮ ᱵᱮᱱᱟᱣ ᱞᱮᱜᱼᱟ ᱛᱟᱦᱮᱸᱫ ᱱᱚᱣᱟ ᱜᱟᱭᱟ ᱡᱚᱸᱠᱥᱚᱱ ᱥᱟᱶᱛᱮ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱚᱫᱚ ᱵᱟᱹᱱᱤᱡ ᱵᱮᱯᱟᱨ ᱞᱟᱹᱜᱤᱫ ᱛᱮ ᱨᱮᱥᱛᱟᱨᱟᱝ, ᱥᱳᱯᱤᱝ ᱴᱚᱴᱷᱟ ᱠᱚ ᱟᱨ ᱯᱷᱩᱰ ᱯᱞᱟᱡᱟ ᱵᱮᱱᱟᱣ ᱟᱨ ᱩᱛᱷᱱᱟᱹᱣ ᱟᱨ ᱯᱟᱥᱮᱱᱡᱚᱨ ᱥᱩᱵᱤᱫᱷᱟ ᱨᱮ ᱥᱩᱫᱷᱟᱹᱨ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

  ᱜᱟᱭᱟ ᱨᱮ ᱴᱨᱮᱱ ᱠᱚ
 ᱜᱟᱭᱟ ᱨᱮᱞᱣᱮ ᱥᱴᱮᱥᱚᱱ ᱱᱚᱠᱥᱟ
 ᱜᱟᱭᱟ ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱣᱮᱵᱥᱟᱭᱤᱴ

ᱛᱷᱚᱠ:ᱜᱟᱭᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱢᱩᱜᱚᱞᱥᱚᱨᱟᱭ ᱨᱮᱞᱣᱮ ᱠᱷᱚᱸᱰ
ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ